stanford-oval/wikipedia huggingface dataset:
ดิอะเมซิ่งเรซเอเชีย 2
สถานที่ในการแข่งขัน > เลก 7 (เกาหลีใต้ → เยอรมนี → สาธารณรัฐเช็ก)

อินชอน (ท่าอากาศยานนานาชาติอินชอน) ไป แฟรงค์เฟิร์ต, เยอรมนี  (ท่าอากาศยานนานาชาติแฟรงค์เฟิร์ต)
แฟรงค์เฟิร์ต (โรงอุปรากรเก่า)
แฟรงค์เฟิร์ต (สถานีรถไฟกลางแฟรงค์เฟิร์ต) ไป ปราก, สาธารณรัฐเช็ก  (สถานีรถไฟกลางปราก)
ปราก (สะพาน Charles)
ปราก (ร้านค้าในอาคารเลขที่ 3 ถนนคาร์โลฟ)
ปราก (วังคินสกี้ – จัตุรัสเมืองเก่า)
ปราก (สถานีรถไฟกลางปราก) ไป เบรอน (สถานีรถไฟ Beroun)
เบรอน (จัตุรัสเมือง)  (Nižbor (เช็ก))
คาร์ลชเตย์น, เบรอน (ปราสาทคาร์ลชเตย์น)
อุปสรรคในเลกนี้สมาชิก 1 คนของทีมจะต้องสวมชุดเกราะทหารโบราณและตามหาเจ้าหญิงที่อยู่บริเวณวังคินสกี้และยื่นใบส่งสารว่ามารับคำใบ้ ก่อนที่จะได้คำใบ้ต่อไป ในทางแยกของเลกนี้ทีมจะต้องเลือกระหว่าง Bow หรือ Blow สำหรับ Bow ทีมจะต้องยิงธนูให้เข้าเป้า 3 สีคือ เหลือง แดง ขาว โดยใช้ลูกธนูโบราณก่อนที่จะได้คำใบถัดไป ส่วน Blow ทีมจะต้องเดินทางไปยังโรงงานผลิตแก้วและเจียรไนก้นแก้วให้เป็นลายดาว 5 แฉกก่อนที่จะได้รับคำใบ้ถัดไป
ที่สะพานชาร์ลส์ แต่ละทีมจะต้องหาคำใบ้ในบริเวณสะพาน ซึ่งซ่อนอยู่ในรูปปั้นที่มีช่องโหว่อยู่
ที่จัตุรัสเมืองเบรอน แต่ละทีมจะต้องหาคนที่มีโทรศัพท์มือถือโนเกียรุ่น N95 ที่มีรูปของทีมนั้นๆอยู่ เพื่อรับคำใบ้ถัดไป โดยในโทรศัพท์มือถือนั้นจะมีคลิปวิดีโอจากบุคคลใกล้ชิดของแต่ละคนให้ดู
สถานที่ในการแข่งขัน > เลก 8 (สาธารณรัฐเช็ก)

เบรอน (สถานีรถไฟเบรอน) ไป ปราก (สถานีรถไฟกลางปราก)
ปราก (หอคอยสังเกตการณ์ที่เนินเพ็นริน)
ปราก (เกาะเสตเลกี้, แม่น้ำเวทาว่า)
ปราก (ปราสาทปราก)
ปราก (สนามกีฬาน้ำแข็ง Letňany)
ปราก (สระว่ายน้ำหมายเลข 4)
ปราก (สวนวีโบวาซากี้)
ทางแยกในเลกนี้ ทีมที่จับคู่กันจะต้องเลือกระหว่าง ถ่ายรูป (Snap) และ กลิ้งถัง (Roll) โดยทีมที่เลือก Snap จะต้องไปถ่ายรูปสถานที่สำคัญทางประวัติศาสตร์ของปราก 3 แห่งตามที่กำหนดไว้ แล้วนำภาพมาให้เจ้าหน้าที่เพื่อรับคำใบ้ต่อไป ส่วนทีมที่เลือก Roll ทีมจะต้องไปที่ร้านเบียร์ ที่กำหนด เมื่อไปถึงจะต้องกลิ้งถังเบียร์ 2 ถัง แต่ละถังมีปริมาตร 50  ลิตร (13 แกลลอน) นำไปส่งที่สถานที่ที่กำหนดให้ (Admiral Botel) ส่วนอุปสรรคในเลกนี้ สมาชิกคนหนึ่งของแต่ละทีมจะต้องขึ้นไปบนกระดานสูง 10 เมตร แล้วกระโดดน้ำลงมาที่สระ ก่อนที่จะได้รับคำใบ้ต่อไป
ที่เนิน Petřín แต่ละทีมจะต้องเดินขึ้นหอคอยสังเกตการณ์และนับจำนวนขั้นบันไดทั้งหมด และจะต้องเขียบคำตอบบนกระดานเมื่อไปถึงด้านบน หากตอบผิดจะต้องลงมาข้างล่างและเดินขึ้นไปใหม่จนกว่าจะตอบถูกต้อง
ทีมจะต้องพายเรือบนแม่น้ำ Vlrava ไป 140 องศาทางทิศตะวันตกเฉียงใต้ ไปยังสถานที่ต่อไปเพื่อรับคำใบ้ต่อไป โดยจะมีเข็มทิศ ให้แต่ละทีม
ที่สนามกีฬาน้ำแข็ง Letňany ทีมที่จับคู่กันจะต้องยิงประตูให้ได้ 12 ประตู เพื่อรับคำใบ้ต่อไป
สถานที่ในการแข่งขัน > เลก 9 (สาธารณรัฐเช็ก → ฮังการี)

ปราก (สถานีรถไฟกลางปราก) ไป บูดาเปสต์, ฮังการี  (สถานีรถไฟ Keleti)
บูดาเปสต์ (จัตุรัส Batthyány)
ใกล้ๆ บูดาเปสต์ (ฟาร์ม Magyar)
ยูเชอคกราส (Extreme Canopy)
ยูเชอคกราส (น้ำพุเฮอร์คิวลีสในปราสาท Visegrád)
ยูเชอคกราส (หอคอยซาลามอน - ปราสาท Visegrád)
ทางแยกในเลกนี้แต่ละทีมจะต้องเลือกระหว่าง โยน (Pitch) และ ดึง (Pull) โดยทีมที่เลือก Pitch จะต้องบรรทุกฟางกองใหญ่ใส่ในรถลา แล้วสวมตนเองเป็นคนขับรถลาท้องถิ่น พารถลาไปส่งที่ฟาร์มที่อยู่ใกล้ ๆ สำหรับทีมที่เลือก Pull จะต้องรีดนมแพะ ให้ได้ 200 มิลลิลิตร (7 ออนซ์) แล้วพาแพะกลับเข้าคอกก่อนที่จะได้รับคำใบ้ต่อไป อุปสรรคในเลกนี้ สมาชิกหนึ่งคนในแต่ละทีม จะต้องค้นหาเลขหลายจำนวนที่เมื่อรวมกันแล้วจะได้ 1,000 ที่อยู่ใน Extreme Canopy ท่ามกลางสุนัขจิ้งจอกบิน (Pteropus) อันเป็นอุปสรรคต่อการค้นหา สมาชิกคนใดที่ตอบจำนวนที่รวมกันแล้วถูก (1,000) จะต้องกลับไปเริ่มใหม่ และหากมีทีมใดรอตอบอยู่ก่อนแล้ว ทีมนั้นจะถูกส่งไปต่อแถวใหม่ และต้องรอจนกว่าจะถึงช่วงของเขา   ทีมที่อยู่ข้างหน้าทำสำเร็จ หรือทีมที่อยู่ข้างหน้าต้องกลับไปเริ่มใหม่
หลังจากทำงานอุปสรรคเสร็จ ทีมจะต้องค้นหาสถานที่ที่อยู่บนธนบัตร ฉบับละ 1,000 โฟรินต์ (น้ำพุเฮอร์คิวลีส) แล้วหาทางไปที่น้ำพุซึ่งอยู่ในปราสาท Visegrád
สถานที่ในการแข่งขัน > เลก 10 (ฮังการี)

บูดาเปสต์ (รูปปั้นเจ้าหญิงน้อย)
บูดาเปสต์ (ปราสาทบูดา)
บูดาเปสต์ (เกาะมาร์กาเร็ต)
บูดาเปสต์ (จัตุรัสวีรบุรุษ)
บูดาเปสต์ (เนิน Gellért – อนุสาวรีย์เสรีภาพ)
ทางด่วนในเลกนี้ ทีมที่เลือกทำจะต้องนับรั้วบนสะพาน Erzsébet ซึ่งที่ปลายสะพานอีกข้างหนึ่งจะมีตู้เซฟตั้งอยู่ จำนวนรั้วบนสะพานก็คือรหัสเปิดตู้เซฟ เมื่อทีมที่เลือกทำนับจำนวนรั้วเสร็จแล้วก็ต้องเปิดตู้เซฟด้วยรหัสที่นับมาได้เพื่อรับคำใบ้ที่อยู่ในตู้เซฟ อุปสรรคในเลกนี้ สมาชิกหนึ่งคนของแต่ละทีมจะต้องถือโคม แล้วลงไปค้นหาคำใบ้ซึ่งซ่อนอยู่ในหีบใบใดใบหนึ่งในอุโมงค์เขาวงกตที่มืดและวกวนในปราสาทบูดา ส่นทางแยกในเลกนี้ แต่ละทีมจะต้องเลือกระหว่าง พูด (Say It) และ เล่น (Play It) โดยทีมที่เลือก Say It จะต้องออกเสียงผู้ปกครองของฮังการี 14 คนให้ถูกต้อง ซึ่งในบริเวณ Heroes' Square จะมีรูปปั้นพร้อมชื่อของบุคคลเหล่านั้นตั้งอยู่ ส่วนที่ที่เลือก Play It จะต้องเล่นลูกรูบิกให้มีสีอยู่ด้านเดียวกันให้ครบ 6 ด้าน(โดยทีมได้รับคำแนะนำให้เล่นทีละด้าน และแต่ละคนเล่นคนละด้านให้ได้สีเดียวกัน)
ที่เกาะมาร์กาเร็ต ทีมจะต้องนั่งจักรยาน สามล้อไปรอบ ๆ เกาะ ค้นหาที่พักของนักบุญมาร์กาเร็ต เมื่อพบแล้วพวกเขาต้องไปนำตุ๊กตารูปกระต่าย ที่เป็นสัญลักษณ์ของเกาะนั้นมา แล้วนำตุ๊กตากลับไปให้คนที่ยืนอยู่ที่สถานที่ที่ทีมนั่งจักรยานสามล้อ
สถานที่ในการแข่งขัน > เลก 11 (ฮังการี → แอฟริกาใต้)

บูดาเปสต์ (ท่าอากาศยานนานาชาติ บูดาเปสต์ Ferihegy) ไป เคปทาวน์, แอฟริกาใต้  (ท่าอากาศยานนานาชาติเคปทาวน์)
เคปทาวน์ (เนินเขาสังเกตการณ์)
เคปทาวน์ (สนามรถแข่ง Killarney)
คาร์เยลิสท่า, เคปทาวน์ (Intyatyambo Community Project)
ใกล้ๆ เคปทาวน์ (สวนน้ำ-Aquila Park Game Reserve)
อุปสรรคในเลกนี้สมาชิก 1 คนของทีมจะต้องขับรถสูตร 1 โดยขับแปดรอบติดต่อกันภายใน 7 นาทีและเมื่อขับไป 4 รอบให้เข้าจุดตรวจแต่ถ้าทำเวลาเกิน 7 นาทีจะต้องถูกทำโทษ 5 นาทีแล้วจึงไปเริ่มทำอุปสรรคใหม่ ทางแยกในเลกนี้ทีมจะต้องเลือกระหว่าง In One End กับ Out The Other สำหรับ In One End ทีมจะต้องขนฟางและอาหารสำหรับช้างจำนวน 100 กิโลกรัม (220 ปอด์น) เมื่อคนงานนับจำนวนที่ถูกต้องแล้วจึงจะได้รับคำใบ้ถัดไป สำหรับ Out The Other โกยอุจจาระช้างจำนวน 1 คอกแล้วนำไปตากแดดทำเป็นปุ๋ยก่อนที่จะได้รับคำใบ้ถัดไป
ที่เนินเขาสังเกตการณ์, ทีมจะต้องค้นหากล่องคำใบ้ที่ถูกต้องจากจำนวนหลายกล่องในบริเวณนั้นเพื่อให้ได้คำใบถัดไป
ที่บ้านเด็กกำพร้า, ทีมจะต้องทาสีบ้านตามเส้นที่ขีดไว้ให้เสร็จและจะได้รับคำใบต่อไปโดยจะต้องมอบเงินจำนวน 34,500 แรนด์ หรือ 5,000 ดอลล่าสหรัฐฯ ให้แก่สถานรับเลี้ยงเด็กกำพร้าที่มาพร้อมกับคำใบ้
ที่สวนน้ำ, ทีมจะต้องหาคำใบ้ภายในสวนน้ำที่ล้อมรอบไปด้วยแมวน้ำ
สถานที่ในการแข่งขัน > เลก 12 (แอฟริกาใต้ → สิงคโปร์)

เคปทาวน์ (พิพิธภัณฑ์เขตหก)  (Victoria & Alfred Waterfront)
เคปทาวน์ (Green Point Common)
เคปทาวน์ (Atlantis Dunes)
เคปทาวน์ (Cape Point)
เคปทาวน์ (ท่าอากาศยานนานาชาติเคปทาวน์) ไป สิงคโปร์  (ท่าอากาศยานจางีสิงคโปร์)
สิงคโปร์ (ใกล้แม่น้ำสิงคโปร์ – Raffles' Landing Site)
สิงคโปร์ (เซนโตซา – หาดตันจง)
สิงคโปร์ (สวนสาธารณะจีน)  (เส้นชัย)
ในทางแยกของเลกนี้ทีมจะต้องเลือกระหว่าง Search กับ Assemble ใน Search  ทีมจะต้องหาหินที่มีสีเหลืองและจุดสีแดงอยู่ตรงกลางจำนวน 3 ก้อนจากหินหลากสีต่างๆ จำนวนหลายหมื่นก้อนก่อนที่จะได้รับคำใบ้ถัดไป ส่วนใน Assemble ทีมจะต้องประดิษฐ์วิทยุเล็กๆ จากของเล่นที่พังแล้ว โดยจะมีแบบให้และจะต้องเปิดใช้งานได้ เมื่อทีมทำสำเร็จจะได้รับคำใบถัดไป อุปสรรคสุดท้ายสำหรับการแข่งขัน สมาชิกคนหนึ่งของทีมจะต้องปักธงเรียงประเทศที่ได้เดินทางไปแข่งขันมาทั้งหมด 10 ประเทศจึงจะได้รับอนุญาตให้ไปรับคำใบถัดไป ซึ่งเป็นจุดหมายสุดท้ายไปสู่เส้นชัย
ที่พิพิธภัณฑ์เขตหก, ทีมต้องหาชื่อถนน 1 ใน 6 ชื่อจากขั้นบันไดในพิพิธภัณฑ์ซึ่งเป็นรหัสผ่านในการเข้าโน้ตบุ๊ก ของโซนี่ เพื่อที่จะได้รหัสที่ถูกต้องเมื่อได้รหัสแล้วจะต้องอ่าน 1 ย่อหน้าของข้อความประวัติศาสตร์ของประเทศแอฟริกาใต้ที่ติดอยู่ที่ฝาผนังก่อนที่จะได้คำใบถัดไป
ทีมที่ไปถึงสนามกีฬาหลักของ FIFA World Cup 2010 จะต้องยิงลูกฟุตบอลเข้าประตูทั้งหมด 3 ประตูก่อนที่จะได้รับคำใบ้ถัดไป
ที่ Atlantis Dunes, ทีมจะต้องขับรถไปตามเนินเขาทรายและหาคำใบ้ 1 ใน 18 จุดที่ตั้งไว้อยู่โดยไม่จำเป็นต้องเรียงตามลำดับแต่ถ้าเปิดฝาแล้วไม่เจอคำใบ้จะต้องรอเวลา 1 นาฬิกาทรายจึงจะแข่งต่อได้
แหล่งข้อมูลอื่น

เว็บไซต์อย่างเป็นทางการ เก็บถาวร 2007-03-07 ที่ เวย์แบ็กแมชชีน (อังกฤษ)
ดูเพิ่ม

สะพานอ่าวออกแลนด์ สถานที่ทำหรับทำงานอุปสรรคในเลก 2 ของการแข่งขัน ที่ซึ่งสมาชิกหนึ่งคนต้องบันจีจัมพ์ลงมาจากสะพาน
น้ำพุร้อน Geyser เป็นจุดพักที่ 4 ของการแข่งขัน
ที่อาคารโซนี่ ทีมจะต้องชักชวนคนญี่ปุ่นให้ร่วมร้องเพลงพื้นเมือง "ซากุระ"
สะพานชาร์ลส์ เป็นสถานที่ที่แต่ละทีมจะต้องหาคำใบ้ ซึ่งซ่อนอยู่ในรูปปั้นที่มีช่องโหว่
ที่ปราสาทพารากู ทีมจะต้องรออีกทีมเพื่อทำการจับคู่ในกฎจุดร่วมมือ
อนุสาวรีย์เสรีภาพ เป็นจุดหยุดพักที่ 10 ในการแข่งขัน
ทีมจะต้องค้นหากล่องคำใบ้ที่ถูกต้องจากจำนวนหลายกล่องในบริเวณเนินเขานี้เพื่อให้ได้คำใบถัดไป
สวนสาธารณะจีนในสิงคโปร์ เป็นเส้นชัยของ ดิ อะเมซิ่ง เรซ เอเชีย 2
ทางพิเศษฉลองรัช

"ฉลองรัช" เปลี่ยนทางมาที่นี่  สำหรับความหมายอื่น ดูที่ ฉลองรัช (แก้ความกำกวม)
|  ทางพิเศษฉลองรัช |
| --- | --- |
ทางพิเศษฉลองรัช (สีเขียวและสีม่วง)
ข้อมูลของเส้นทาง
ความยาว: 28.2 กิโลเมตร (17.5 ไมล์)
มีขึ้นเมื่อ: พ.ศ. 2539–ปัจจุบัน
ทางแยกที่สำคัญ
ปลายทางทิศเหนือ:  ถ.กาญจนาภิเษก (ตะวันออก) ในเขตคลองสามวา
 :  ทางพิเศษศรีรัช (ส่วน D) ในเขตบางกะปิ และเขตห้วยขวาง
ปลายทางทิศใต้:  ทางพิเศษเฉลิมมหานคร (สายบางนา–ท่าเรือ) / ทางพิเศษสาย S1 ในเขตคลองเตย
ตำแหน่งที่ตั้ง
ประเทศ: ไทย
เมืองสำคัญ: กรุงเทพมหานคร
 
ระบบทางหลวง
 ทางพิเศษ 
ทางพิเศษฉลองรัช เป็นทางพิเศษในกรุงเทพมหานคร ก่อสร้างและเปิดให้บริการตลอดสาย เมื่อวันที่ 6 ตุลาคม พ.ศ. 2539 ดำเนินการโดยการทางพิเศษแห่งประเทศไทย มีระยะทางทั้งสิ้น 28.2 กิโลเมตร ทางพิเศษสายนี้เป็นการแบ่งเบาการจราจรบนถนนรามอินทรา และทางพิเศษเฉลิมมหานคร มีด่านเก็บค่าผ่านทางรวมทั้งสิ้น 14 ด่าน
รายละเอียดของเส้นทาง > ช่วงที่ 1 รามอินทรา–อาจณรงค์

การทางพิเศษแห่งประเทศไทยเปิดให้บริการทางพิเศษฉลองรัช ช่วงรามอินทรา–อาจณรงค์ เป็นช่วงแรก เป็นทางยกระดับขนาด 6 ช่องจราจร ระยะทาง 18.7 กิโลเมตร เปิดให้บริการเมื่อวันที่ 6 ตุลาคม พ.ศ. 2539 โดยมีเส้นทางเริ่มจากบริเวณอาจณรงค์ (ปลายซอยสุขุมวิท 50) จากนั้นเส้นทางมุ่งไปทางทิศตะวันออกเฉียงเหนือ แล้วเลียบแนวคลองตันข้ามถนนสุขุมวิททางด้านตะวันตกของสะพานพระโขนง ตัดกับทางพิเศษศรีรัช ส่วน D พร้อมกับข้ามถนนรามคำแหง และถนนพัฒนาการ แล้วไปทางทิศตะวันตกเฉียงเหนือ จากนั้นข้ามถนนพระราม 9 แล้วไปทางทิศเหนือ ข้ามถนนประชาอุทิศ ถนนลาดพร้าว ถนนประเสริฐมนูกิจ แล้วไปสิ้นสุดช่วงแรกที่ถนนรามอินทรา กิโลเมตรที่ 5.5 ที่บริเวณแยกด่วนรามอินทรา/วัชรพล มีด่านเก็บค่าผ่านทางรวมจำนวน 10 ด่าน
นอกจากนี้ ยังมีการก่อสร้างถนนคู่ขนานระดับดินของกรุงเทพมหานคร มีชื่อว่าถนนประดิษฐ์มนูธรรม ซึ่งมีเขตติดต่อและขนานกับทางพิเศษฉลองรัช ก่อสร้างเป็นถนนขนาด 6 ช่องจราจร เริ่มต้นที่ถนนรามอินทราวิ่งคู่ขนานไปกับทางพิเศษฉลองรัช จนถึงถนนพระราม 9 แล้วมุ่งตรงไปทางทิศใต้ ข้ามทางรถไฟสายตะวันออกและถนนเพชรบุรีตัดใหม่และสิ้นสุดแนวสายทางที่ปลายซอยเอกมัย รวมระยะทาง 13.1 กิโลเมตร
รายละเอียดของเส้นทาง > ช่วงที่ 2 รามอินทรา–วงแหวนรอบนอก

ทางพิเศษฉลองรัชช่วงที่ 2 มีจุดเริ่มต้นโดยต่อจากช่วงแรกที่ถนนรามอินทรา กิโลเมตรที่ 5.5 ที่บริเวณแยกด่วนรามอินทรา/วัชรพล บริเวณแยกด่วนรามอินทรา/วัชรพล มุ่งไปทางทิศออกเฉียงเหนือ ยกระดับข้ามโครงการก่อสร้างถนนเชื่อมถนนสุขาภิบาล 5–ถนนนิมิตใหม่ และยกระดับข้ามถนนสุขาภิบาล 5 ไปสิ้นสุดช่วงที่ 2 ที่บริเวณถนนกาญจนาภิเษก ตรงคลองพระยาสุเรนทร์ เรียกถนนในช่วงนี้ว่า "ทางพิเศษสายรามอินทรา–วงแหวนรอบนอกกรุงเทพมหานคร" ซึ่งเป็นส่วนต่อขยายของทางพิเศษฉลองรัชทางด้านเหนือ มีระยะทาง 9.5 กิโลเมตร ก่อสร้างเป็นทางยกระดับขนาด 6 ช่องจราจร เปิดให้ใช้บริการเมื่อวันที่ 23 เมษายน พ.ศ. 2552 และเมื่อวันที่ 19 กรกฎาคม พ.ศ. 2552 ได้มีพระบรมราชานุญาตให้ทางพิเศษสายนี้ใช้ชื่อทางการว่า "ทางพิเศษฉลองรัช" เช่นเดียวกับทางพิเศษช่วงรามอินทรา–อาจณรงค์ มีด่านเก็บค่าผ่านทางรวมจำนวน 4 ด่าน
รายชื่อทางแยกและทางต่างระดับ

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
 ทางพิเศษฉลองรัช (อาจณรงค์-รามอินทรา-วงแหวนรอบนอกฝั่งตะวันออก)
| กรุงเทพมหานคร | 0+000 | ต่างระดับอาจณรงค์ | เชื่อมต่อจาก:  ทางพิเศษสาย S1 ไปบรรจบทางพิเศษบูรพาวิถี, ท่าอากาศยานสุวรรณภูมิ, ชลบุรี | เชื่อมต่อจาก:  ทางพิเศษสาย S1 ไปบรรจบทางพิเศษบูรพาวิถี, ท่าอากาศยานสุวรรณภูมิ, ชลบุรี |  |
| กรุงเทพมหานคร | 0+000 | ต่างระดับอาจณรงค์ |  ทางพิเศษเฉลิมมหานคร ไปดินแดง, ดาวคะนอง, แจ้งวัฒนะ                 |  ทางพิเศษเฉลิมมหานคร ไปบางนา |  |
| กรุงเทพมหานคร | 1+100 | แยกด่วนสุขุมวิท 50 | ถนนสุขุมวิท ไปเอกมัย, อโศก                 | ถนนสุขุมวิท ไปบางนา |  |
| กรุงเทพมหานคร | 4+722 | แยกด่วนพัฒนาการ | ถนนพัฒนาการ ไปคลองตัน                 | ถนนพัฒนาการ ไปบรรจบถนนศรีนครินทร์, บรรจบถนนอ่อนนุช |  |
| กรุงเทพมหานคร | 6+700 | ต่างระดับรามคำแหง |  ทางพิเศษศรีรัช ไปดินแดง, แจ้งวัฒนะ                 |  ทางพิเศษศรีรัช ไปศรีนครินทร์, ท่าอากาศยานสุวรรณภูมิ |  |
| กรุงเทพมหานคร | 6+700 | ต่างระดับรามคำแหง | ถนนพระราม 9 ไปห้วยขวาง, ดินแดง                 | ถนนพระราม 9 ไปบรรจบถนนศรีนครินทร์, ท่าอากาศยานสุวรรณภูมิ |  |
| กรุงเทพมหานคร | 8+496 | แยกด่วนประชาอุทิศ | ถนนประชาอุทิศ ไปแยกประชาอุทิศ                 | ถนนประชาอุทิศ ไปบรรจบถนนรามคำแหง |  |
| กรุงเทพมหานคร | 10+815 | แยกด่วนลาดพร้าว | ถนนลาดพร้าว ไปโชคชัย 4, ปากทางลาดพร้าว                 | ถนนลาดพร้าว ไปบางกะปิ |  |
| กรุงเทพมหานคร | 15+650 | แยกด่วนโยธินพัฒนา |  ถนนประเสริฐมนูกิจ ไปลาดปลาเค้า, แยกเกษตร                 |  ถนนประเสริฐมนูกิจ ไปบรรจบถนนนวมินทร์ |  |
| กรุงเทพมหานคร | 15+650 | แยกด่วนโยธินพัฒนา |  ระบบทางด่วนขั้นที่ 3 สายเหนือ ไปแยกเกษตร                 |  ระบบทางด่วนขั้นที่ 3 สายเหนือ ไปถนนกาญจนาภิเษก (ด้านตะวันออก) |  |
| กรุงเทพมหานคร | 18+725 | แยกด่วนรามอินทรา/วัชรพล |  ถนนรามอินทรา ไปหลักสี่                 |  ถนนรามอินทรา ไปมีนบุรี |  |
| กรุงเทพมหานคร | 22+854 | แยกด่วนสุขาภิบาล 5 | ถนนสุขาภิบาล 5 ไปสายไหม  | ถนนสุขาภิบาล 5 ไปห้าแยกวัชรพล |  |
| กรุงเทพมหานคร | 27+900 | ต่างระดับจตุโชติ |  ถนนกาญจนาภิเษก (ด้านตะวันออก) ไปลำลูกกา, บางปะอิน  |  ถนนกาญจนาภิเษก (ด้านตะวันออก) ไปบางนา, บางพลี |  |
      สะพาน              กำลังก่อสร้างหรือโครงการในอนาคต
ตารางค่าธรรมเนียมผ่านทาง

นี่คืออัตราค่าผ่านทางของทางพิเศษเฉลิมมหานคร สายอาจณรงค์-รามอินทรา-วงแหวนรอบนอกฝั่งตะวันออก อัตราค่าผ่านทางเป็นสกุลเงินบาท
| 0 | 1 | 2 | 3 |
| --- | --- | --- | --- |
 อาจณรงค์ - รามอินทรา - วงแหวนรอบนอกฝั่งตะวันออก
| ด่านเก็บค่าผ่านทางพิเศษ | 4 ล้อ (บาท/คัน) | 6-10 ล้อ (บาท/คัน) | 10 ล้อขึ้นไป (บาท/คัน) |
| อาจณรงค์ (บางนา) | 45 | 65 | 90 |
| อาจณรงค์ (ท่าเรือ) | 45 | 65 | 90 |
| พระโขนง | 45 | 65 | 90 |
| พัฒนาการ | 45 | 65 | 90 |
| พระราม 9-1 | 30 | 50 | 70 |
| พระราม 9-2 | 30 | 50 | 70 |
| ประชาอุทิศ | 45 | 65 | 90 |
| ลาดพร้าว | 30 | 50 | 70 |
| โยธินพัฒนา | 40 | 60 | 80 |
| รามอินทรา | 40 | 60 | 80 |
| รามอินทรา 1 | 20 | 30 | 40 |
| สุขาภิบาล 5-1 | 40 | 60 | 80 |
| สุขาภิบาล 5-2 | 20 | 30 | 40 |
| จตุโชติ | 40 | 60 | 80 |
ปรับขึ้น 1 มีนาคม 2567
โครงการในอนาคต

ทางพิเศษฉลองรัชจะมีส่วนต่อขยายไปยังจังหวัดสระบุรี ในชื่อทางพิเศษฉลองรัช–นครนายก–สระบุรี ผ่านพื้นที่ 4 จังหวัด ได้แก่ กรุงเทพมหานคร จังหวัดปทุมธานี จังหวัดนครนายก และจังหวัดสระบุรี โดยจุดเริ่มต้นที่ทางพิเศษฉลองรัช (รามอินทรา–วงแหวนรอบนอก) ผ่านถนนหทัยราษฏร์ ถนนนิมิตใหม่ เข้าสู่จังหวัดปทุมธานี ตัดถนนลำลูกกา บริเวณคลอง 9 และคลอง 10 เข้าพื้นที่จังหวัดนครนายก ผ่านทางหลวงชนบท นย.3001 ข้ามถนนรังสิต–นครนายก ถนนสุวรรณศร แล้วเลียบกับทางหลวงแผ่นดินหมายเลข 3222 แล้วสิ้นสุดที่ถนนมิตรภาพบริเวณแก่งคอย ระยะทางรวมประมาณ 104 กิโลเมตร โดยโครงการนี้อยู่ในแผนงาน และจะเป็นอีกทางเลือกในการเดินทางไปยังจังหวัดในภาคตะวันออกเฉียงเหนือ และตามแผนของกรมทางหลวงกำหนดหมายเลขทางพิเศษนี้ เป็นหมายเลข 62 [ต้องการอ้างอิง]
แหล่งข้อมูลอื่น

การทางพิเศษแห่งประเทศไทย เก็บถาวร 2015-05-02 ที่ เวย์แบ็กแมชชีน
พระเมรุมาศ

| พระเมรุมาศ |
| --- | --- |
พระเมรุมาศพระบาทสมเด็จพระมหาภูมิพลอดุลยเดชมหาราช บรมนาถบพิตร
ข้อมูลทั่วไป
สถาปัตยกรรม:  ไทย
พระเมรุมาศ และพระเมรุ คือ สถาปัตยกรรมชั่วคราว หรือสถาปัตยกรรมเฉพาะกิจที่สร้างขึ้น ณ ใจกลางเมือง เพื่อใช้ในพระราชพิธีพระบรมศพหรือพระราชพิธีพระศพโดยเฉพาะ มีลักษณะเป็น "กุฎาคาร หรือ เรือนยอด" คือเรือนซึ่งหลังคาต่อเป็นยอดแหลม โดยในอดีตนิยมสร้างเป็นแบบ ยอดปรางค์ อาจมีพรหมพักตร์หรือไม่มีก็ได้
พระเมรุมาศ เป็นพระเมรุขนาดสูงใหญ่ ใช้ในพระราชพิธีพระบรมศพ พระมหากษัตริย์ พระอัครมเหสี พระบรมราชินี พระราชชนนี พระบวรราชเจ้า พระยุพราช สำหรับการตายที่ใช้ราชาศัพท์ว่าสวรรคต ภายในพระเมรุมาศมี “พระเมรุทอง” ลักษณะของพระเมรุมาศที่ปรากฏการสร้างมี 2 รูปแบบคือพระเมรุมาศทรงปราสาท ที่สร้างมาแต่โบราณ มีขนาดใหญ่โตมโหฬาร และพระเมรุมาศทรงบุษบก ส่วนพระเมรุ เช่นเดียวกับพระเมรุมาศ แต่มีขนาดเล็กลง และไม่มีพระเมรุทองภายใน ใช้สำหรับราชวงศ์ที่ทรงฐานานุศักดิ์ใช้ราชาศัพท์ว่า “ทิวงคต” หรือ “สิ้นพระชนม์”
การออกแบบสถาปัตยกรรมพระเมรุมาศ พระเมรุ ต้องอาศัยการสร้างสรรค์ออกแบบจากผู้รอบรู้เจนจบงานศิลปกรรมของชาติ ช่างที่ได้รับการถ่ายทอดวิชาความรู้จากครูบาอาจารย์ทั้งงานออกแบบรูปลักษณ์ ก่อสร้างอาคาร การคิดลวดลายขึ้นประดิษฐ์ตกแต่งทุกส่วนให้เข้ากับอาคาร โดยมีหลักเกณฑ์ที่คำนึงถึงว่าพระเมรุมาศของพระองค์ใด ที่แสดงลักษณะของพระองค์นั้น
ภายหลังจากการถวายพระเพลิงแล้ว ชิ้นส่วนประกอบต่าง ๆ ของพระเมรุที่ถูกรื้อถอนบางส่วนจะนำไปถวายวัด เพื่อเป็นการกุศลแด่ผู้วายชนม์
ความหมายและคติความเชื่อ

เมรุ ตามความหมายใน พจนานุกรมราชบัณฑิตยสถาน หมายถึง "ภูเขากลางจักรวาล มียอดเป็นที่ตั้งแห่งเมืองสวรรค์ชั้นดาวดึงส์ ซึ่งเป็นที่ประทับของพระอินทร์" ซึ่งมีอีกความหมายคือ "เป็นที่เผาศพมีหลังคาเป็นยอด มีรั้วล้อมรอบ สำหรับพระมหากษัตริย์ เรียกว่า พระเมรุมาศ สำหรับพระบรมวงศานุวงศ์เรียกว่า พระเมรุ และสำหรับสามัญชนเรียกว่า เมรุ" สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทรงวินิจฉัยในสาส์นสมเด็จ 3 มี.ค. 2476 ไว้ว่า "เมรุ เห็นจะได้ชื่อ (จากการ) ปลูกปราสาทอันสูงใหญ่ท่ามกลางปลูกปราสาทน้อยขึ้นตามมุมทุกทิศ มีโขลนทวาร (โคปุระ) ชักระเบียงเชื่อมถึงกัน ปัก ราชวัติล้อมเป็นชั้นๆ มีลักษณะดุจเขาพระสุเมรุ ตั้งอยู่ท่ามกลางมีสัตบริภัณฑ์ล้อม จึงเรียกว่า พระเมรุ ทีหลังทำย่อลง ไม่มีอะไรล้อม เหลือแต่ยอดแหลมๆ ก็คงเรียกว่า เมรุ"
จากหนังสือ "พระเมรุมาศ พระเมรุ และเมรุสมัยรัตนโกสินทร์" ของ ศ.พล.ร.ต.สมภพ ภิรมย์  อธิบายไว้ว่า ในความเชื่อแบบพราหมณ์ พระมหากษัตริย์ทรงเป็นสมมติเทพ ซึ่งสถิตบนเขาพระสุเมรุ  อันล้อมรอบด้วยเขาสัตบริภัณฑ์ และเมื่อจุติลงมายังมนุษยโลกเป็นสมมติเทพ เมื่อสวรรคตจึงตั้งพระบรมศพบนพระเมรุมาศ หรือพระเมรุ เพื่อเป็นการส่งพระศพ พระวิญญาณกลับสู่เขาสุเมรุดังเดิม นาวาอากาศเอกอาวุธ เงินชูกลิ่น อธิบายความเชื่อเรื่องเขาพระสุเมรุในวารสารอาสาไว้ว่า "เขาพระสุเมรุซึ่งเป็นที่สถิตย์ของเทพยดาทั้งหลาย เมื่อเรามีคติความเชื่อว่า คนที่ตายแล้วจะกลับไปสู่สวรรค์ ... ความเชื่อเรื่องเขาพระสุเมรุมีพูดถึงในไตรภูมิ เป็นเรื่องของภูมิจักรวาลซึ่งเป็นความเชื่อในพุทธศาสนามีลักษณะเป็นที่อยู่ของเทวดา ตีนเขาเป็นป่าหิมพานต์" ทั้งนี้จากความคิดเรื่องนี้จึงได้จำลองพระเมรุมาศ พระเมรุ เป็นเสมือนเขาพระสุเมรุและสัตบริภัณฑ์เพื่อส่งเสด็จสู่ทิพยพิมาน โดยสถานที่ประกอบพิธีเดิมนั้นมักเรียกกันว่า ทุ่งพระเมรุ ซึ่งปัจจุบันคือ ท้องสนามหลวง
ทั้งนี้การจัดพระราชพิธีถวายพระเพลิงสร้างพระเมรุมาศ เป็นราชประเพณีที่แฝงคติการเมืองไว้อย่างชัดเจน กล่าวคือ เป็นการถวายพระเกียรติยศที่พระมหากษัตริย์พระองค์ใหม่ถวายแด่พระมหากษัตริย์ที่เสด็จสวรรคตล่วงแล้ว ยังเป็นการประกาศความมั่นคงของบ้านเมือง ด้วยเหตุการณ์ที่เปลี่ยนแผ่นดินใหม่ โดยแสดงพระบรมเดชานุภาพให้เห็นว่า จะทรงปกครองแผ่นดินให้ผาสุกร่มเย็น
ประเทศไทย > ประวัติ > สมัยสุโขทัย

จากหลักฐานที่ค้นพบเกี่ยวกับการพิธีพระบรมศพที่เก่าแก่ที่สุดอยู่ในคัมภีร์ไตรภูมิกถา หรือไตรภูมิพระร่วง พระราชนิพนธ์ในพระมหาธรรมราชาที่ 1 (พญาลิไทย) แห่งกรุงสุโขทัย ที่ทรงประพันธ์ขึ้นราวปี พ.ศ. 1888 ได้พรรณนาเกี่ยวกับการจัดพระศพพระยามหาจักรพรรดิราช
ประเทศไทย > สมัยกรุงธนบุรี

ในสมัยกรุงธนบุรี ไม่ปรากฏหลักฐานว่าได้จัดงานพระเมรุ งานพระศพชั้นสูงมีเพียงแต่งานพระศพกรมพระเทพามาตย์ พระราชชนนี ในสมเด็จพระเจ้ากรุงธนบุรี ซึ่งระบุไว้ว่ามีเพียงการจัดทำพระเมรุพระราชทานเพลิงและแห่พระอังคาร ซึ่งอาจเนื่องมาจากอยู่ในภาวะยามศึกสงคราม
ประเทศไทย > สมัยรัตนโกสินทร์ตอนต้น รัชกาลที่ 1 - 4

สมัยกรุงรัตนโกสินทร์ในยุคแรก บ้านเมืองยังคงอยู่ในภาวะศึกสงคราม จึงมิได้สร้างพระเมรุมาศสูงใหญ่เทียบเท่าพระเมรุมาศสมัยกรุงศรีอยุธยา  ระหว่างรัชกาลที่ 1 - 4 พระเมรุมาศเริ่มเป็นทรงปราสาท พระเมรุมาศองค์แรกที่สร้างในสมัยรัตนโกสินทร์คือ พระเมรุมาศถวายพระเพลิงพระบรมอัฐิสมเด็จพระปฐมบรมมหาชนก พระบาทสมเด็จพระพุทธยอดฟ้าจุฬาโลกมหาราช โดยโปรดเกล้าฯ  ให้สร้างเพื่อถวายพระเพลิงพระบรมอัฐิถวายพระราชบิดาหลังจากบ้านเมืองสงบศึก โดยทรงอนุสรณ์คำนึงว่า พระราชบิดาสิ้นพระชนม์ในระหว่างภาวะสงครามโดยมิได้ประทับร่วมกัน และเพื่อสนองพระคุณ จึงมีพระราชดำริจะบำเพ็ญพระราชกุศลถวาย  และยังมีการจัดงานพระศพเจ้านายสำคัญหลายพระองค์คือ งานพระศพ สมเด็จพระเจ้าพี่นางเธอ เจ้าฟ้ากรมพระเทพสุดาวดี สมเด็จพระเจ้าพี่นางเธอ เจ้าฟ้ากรมพระศรีสุดารักษ์ สมเด็จพระบวรราชเจ้ามหาสุรสิงหนาท ส่วนการพระราชพิธีในงาน พระบาทสมเด็จพระพุทธยอดฟ้าจุฬาโลกมหาราชยึดหลักอย่างประเพณีอย่างครั้งกรุงศรีอยุธยา เพื่อฟื้นฟูประเพณีให้กลับรุ่งเรืองสร้างขวัญกำลังใจให้แก่ประชาชนและเป็นเกียรติยศแก่บ้านเมือง และยังมีการประดิษฐ์สิ่งใหม่ขึ้นคือ การประดิษฐ์เกรินบันไดนาค สำหรับเชิญพระโกศ คิดค้นโดยสมเด็จพระสัมพันธวงศ์เธอ เจ้าฟ้ากรมหลวงพิทักษ์มนตรี
ในสมัยรัตนโกสินทร์ตอนต้น จะยึดหลักการสร้างแบบพระเมรุมาศตามตำราโบราณราชประเพณีครั้งกรุงเก่าทุกประการ คือ ทำเป็นพระเมรุอย่างใหญ่ มีตัวพระเมรุ 2 ชั้นต่างไปอยู่ภายในพระเมรุชั้นนอกที่ทำเป็นพระเมรุยอดปรางค์หรือยอดรูปดอกข้าวโพด ส่วนใหญ่เป็นไปตามแบบแผนมีต่างกันไปในรายละเอียดเรื่องการออกแบบตามฝีมือช่าง สำหรับพระเมรุมาศพระบรมศพรัชกาลที่ 4 ถือได้ว่า เป็นพระเมรุมาศสุดท้ายที่ทำตามแบบโบราณราชประเพณี แต่พระเมรุใหญ่ของพระบาทสมเด็จพระจอมเกล้าเจ้าอยู่หัวมียอดเรือนเพียง 5 ยอด ตามแบบอยุธยาได้ยุติลง และกลายเป็นว่ารูปแบบ พระเมรุโท ที่เป็นปรางค์ 5 ยอดตามแบบแผนอยุธยา กลับทำหน้าที่เป็นสัญลักษณ์ความเป็นพระเมรุเอก สำหรับกษัตริย์ในช่วงรัตนโกสินทร์ตอนต้น
พระเมรุกลางเมืองที่มีการสร้างขึ้นในสมัยรัชกาลที่ 4
พ.ศ. 2405 พระเมรุมาศสมเด็จพระเทพศิรินทราบรมราชินี
พระเมรุมาศ พระเมรุและเมรุ

ฐานานุศักดิ์สูงสุดคือ "พระเมรุมาศ" ใช้ในพระราชพิธีพระบรมศพสำหรับการตายที่ใช้ราชาศัพท์ว่าสวรรคต เช่น พระมหากษัตริย์ พระบรมราชินี พระราชชนนี พระบวรราชเจ้า (อุปราชวังหน้า) พระบรมโอรสาธิราช เป็นต้น  พระเมรุมาศ พระเมรุ และเมรุ มีฐานานุศักดิ์สูงต่ำดังนี้
พระเมรุมาศ พระเมรุและเมรุ > พระเมรุมาศ

พระเมรุมาศ เป็นพระเมรุขนาดสูงใหญ่ ใช้ในพระราชพิธีพระบรมศพ พระมหากษัตริย์ พระอัครมเหสี พระบรมราชินี พระราชชนนี พระบวรราชเจ้า พระยุพราช สำหรับการตายที่ใช้ราชาศัพท์ว่าสวรรคต ภายในพระเมรุมาศมี “พระเมรุทอง” ลักษณะของพระเมรุมาศที่ปรากฏการสร้างมี 2 รูปแบบคือพระเมรุมาศทรงปราสาท ที่สร้างมาแต่โบราณ มีขนาดใหญ่โตมโหฬาร และพระเมรุมาศทรงบุษบก ที่เริ่มใช้ในพระราชพิธีพระบรมศพของพระบาทสมเด็จพระจุลจอมเกล้าเจ้าอยู่หัว ที่ทรงดำริว่าการพระราชพิธีพระบรมศพอย่างโบราณสิ้นเปลืองแรง พระราชทรัพย์ และได้ใช้รูปแบบของพระเมรุมาศทรงบุษบกต่อมาโดยตลอด แต่พระเมรุมาศของพระอัครมเหสียังคงใช้เป็นพระเมรุมาศทรงปราสาทโดยรวมของพระเมรุมาศจะปิดด้วยกระดาษทองทั้งหลัง มีสีแล่งอยู่เพื่อให้เห็นลายเท่านั้น
พระเมรุมาศทรงปราสาท มีรูปแบบมาตั้งแต่สมัยอยุธยาใช้สืบต่อมาถึงสมัยรัตนโกสินทร์ ระหว่างรัชกาลที่ 1-4 มีลักษณะเดียวกับปราสาท สร้างเรือนบุษบกบัลลังก์ที่เรียกว่าพระเมรุทอง ซ้อนอยู่ภายใน โดยประดิษฐานพระเบญจาจิตกาธานรองรับพระโกศพระบรมศพ สร้างปิดทองล่องชาด พระเมรุมาศทรงปราสาทมี 2 ลักษณะคือ
พระเมรุมาศทรงปราสาทยอดปรางค์ สร้างยอดเป็นปรางค์ตามลักษณะศิลปกรรมขอม ซึ่งมียอดปรางค์แบบไทย 3 แบบคือ  ปรางค์ทรงสิขร ทรงงาเนียม และทรงข้าวโพด
พระเมรุมาศทรงปราสาทยอดมณฑป สร้างยอดเป็นมณฑป  เช่น ลักษณะยอดมณฑปพระพุทธบาท จังหวัดสระบุรี พระที่นั่งดุสิตมหาปราสาท พระที่นั่งจักรีมหาปราสาท พระที่นั่งอาภรณ์ภิโมกข์ปราสาท และพระที่นั่งศิวาลัยมหาปราสาท เป็นต้น
พระเมรุมาศทรงบุษบก เป็นของพระมหากษัตริย์เริ่มใช้ในสมัยรัชกาลที่ 5 สร้างบนพื้นราบดัดแปลงอาคารปราสาทเป็นเรือนบุษบกบัลลังก์  หรือคือการขยายมาจากพระเมรุทองในปราสาทให้ใหญ่ขึ้น และตั้งเบญจาจิตกาธานรับพระโกศพระบรมศพ สะดวกกับการถวายพระเพลิง พระเมรุมาศทรงบุษบกองค์แรกใช้ในงานถวายพระเพลิงพระบรมศพพระบาทสมเด็จพระจุลจอมเกล้าเจ้าอยู่หัว และยังถือเป็นแบบพระเมรุมาศเฉพาะพระมหากษัตริย์เท่านั้น อนึ่ง พระเมรุมาศทรงบุษบกยังได้อนุโลมให้เป็นรูปแบบในการสร้างพระเมรุมาศ สำหรับถวายพระเพลิงพระบรมศพสมเด็จพระศรีสวรินทิราบรมราชเทวี พระพันวัสสาอัยยิกาเจ้า
พระเมรุทอง คือเมรุทำด้วยทอง ปิดทอง กระดาษทอง หรือทองน้ำตะโก สร้างเป็นอาคารเรือนยอด ทรงบุษบกหรือทรงมณฑป มีความสูงประมาณ 20 เมตร  ตั้งอยู่ภายในพระเมรุมาศ โดยใช้เป็นที่ตั้งพระเบญจาทองคำรองรับพระบรมโกศ พระโกศ ภายใต้พระเศวตฉัตร  มีปรากฏใช้ครั้งสุดท้ายในงานพระบรมศพพระบาทสมเด็จพระจอมเกล้าเจ้าอยู่หัว
อนึ่ง ในปัจจุบันรูปแบบการจัดสร้างพระเมรุมาศ ที่ปิดกระดาษทองทั้งองค์นี้ได้อนุโลมให้ใช้สร้างพระเมรุของพระบรมวงศานุวงศ์ชั้นเจ้าฟ้า ที่ออกพระเมรุกลางเมืองได้ แต่ยังคงออกเรียกว่า พระเมรุ ตามพระอิสริยยศ เช่น พระเมรุสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี และพระเมรุสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
พระเมรุมาศ พระเมรุและเมรุ > พระเมรุ

พระเมรุ มีลักษณะเช่นเดียวกับพระเมรุมาศ แต่มีขนาดเล็กลง และไม่มีพระเมรุทองภายใน ใช้สำหรับราชวงศ์ที่ทรงฐานานุศักดิ์ใช้ราชาศัพท์ว่า “ทิวงคต” หรือ “สิ้นพระชนม์” พระเมรุโดยรวมจะใช้สีในการตกแต่ง มีการปิดกระดาษทองเพียงบางส่วนของพระเมรุ แต่พระเมรุเจ้าฟ้าในปัจจุบันอนุโลมให้สร้างตามแบบพระเมรุมาศ กล่าวคือ ปิดกระดาษทองเป็นส่วนใหญ่
พระเมรุพิมาน เป็นสมมตินามที่หมายถึงอาคารที่สมมติขึ้นว่าเป็นวิมาน สำหรับตั้งพระบรมศพหรือพระศพก่อนการอัญเชิญพระบรมศพหรือพระศพไปถวายพระเพลิงที่พระเมรุขนาดน้อยที่อยู่ไม่ไกลกันนัก
พระเมรุบรรพต เป็นพระเมรุที่สร้างบนภูเขาสมมติ จากบันทึกมีใช้เพียง 3 ครั้งคือ ในครั้งสมโภชพระบรมอัฐิพระบาทสมเด็จพระพุทธเลิศหล้านภาลัย และสมเด็จพระศรีสุริเยนทราบรมราชินี ครั้งที่ 2 ในการพระบรมศพสมเด็จพระเทพศิรินทราบรมราชินี ที่ยกพื้นสูง ทำเป็นภูเขาประกอบเชิงเมรุโดยรอบ อนุโลมเป็นพระเมรุบรรพต หลังจากนั้นใช้สมโภชพระศพสมเด็จพระเจ้าบรมวงศ์เธอ เจ้าฟ้าจันทรมณฑล โสภณภควดี กรมหลวงวิสุทธิกระษัตริย์ แต่พระราชทานเพลิงในพระเมรุน้อยที่เชิงภูเขา และครั้งที่ 3 ในงานพระศพพระเจ้าบรมวงศ์เธอ พระองค์เจ้าประไพพรรณพิลาส สมัยรัชกาลที่ 5 ปี พ.ศ. 2429 ที่วัดราชบพิธสถิตมหาสีมาราม